paragraph_text: Decapitated je poljski death metal-sastav, osnovan 1996. u Krosnom. Do danas je objavio sedam studijskih albuma, posljednji Anticult 2017. godine. Godine 2007. članovi grupe doživjeli su tešku prometnu nesreću u kojoj je poginuo bubnjar Witold "Vitek" Kiełtyka, a pjevač Adrian "Covan" Kowanek je završio u komi. Nakon dvogodišnje stanke skupina je odlučila nastaviti s radom te je 2010. s novom postavom krenula na turneju po Europi, SAD-u i Australiji.